Legal Document

Category: 115

Text:
6. ΝΟΜΟΘΕΤ. ΔΙΑΤΑΓΜΑ της 20/21 Σεπτ. 1926 Περί τροποποιήσεως του από 2/3 Απρ. 1926 Ν.Δ/τος περί οργανισμού του Ταμείου Παρακαταθηκών και Δανείων. Εκυρώθη δια του Ν.Δ. 12/13 Νοεμ. 1927 και τούτο υπό του Νόμ. 3646/1928. Άρθρ.1.-(Παρατείνεται η προθεσμία του άρθρ. 8 Ν.Δ. 21 Μαρτ. 1926). Άρθρ.2.-(Αφεώρα την πρόσληψιν εκτάκτων και ημερομισθίων υπαλλήλων. Κατηργήθη δια του άρθρ. 3 παρ. 4 Ν.Δ. 220/1947). Άρθρ.3.-Εις τους κλητήρας του Ταμείου Παρακαταθηκών και Δανείων, μη δικαιουμένους ποσοστών επί των κερδών του Ταμείου δύναται δι’ αποφάσεως του Διοικητικού Συμβουλίου να χορηγηθή αυτοίς από 1 Απρ. 1926 επίδομα μέχρι του ημίσεος του μισθού των. Σελ. 22 Άρθρ.4.-Εις το προσωπικόν του Ταμείου Παρακαταθηκών και Δανείων προστίθεται μία θέσις τηλεφωνητρίας και μία θέσις εισπράκτορος. Εισπράκτωρ, επί βαθμώ και μισθώ γραφέως α΄ τάξεως, διορίζεται ή μετατίθεται ο παρά τω Δημοσίω Ταμείω τοιούτος ή προϋπηρετήσας ως τοιούτος, ως και ο κεκτημένος απολυτήριον ελληνικού σχολείου, καταθέτοντες χρηματικήν εγγύησιν δραχ. 2.000. Τα ειδικά καθήκοντα του εισπράκτορος, υποκειμένου εις πάσας τας περί δημοσίων ειπρακτόρων διατάξεις, ως και ο τύπος των διπλοτύπων εισπράξεως αυτού, κανονίζονται δι’ αποφάσεως του Διοικητικού Συμβουλίου. Ο έλεγχος των λογαριασμών του εισπράκτορος ενεργείται κατά τα άρθρ. 24 και 25 του Ν.Δ. της 21 Μαρτ. 1926 «περί οργανισμού Ταμείου Παρακαταθηκών και Δανείων». Άρθρ.5.-Επιτρέπεται όπως, δι’ αποφάσεως του Διοικητικού Συμβουλίου διατεθή μέρος των εκ του αποθεματικού κεφαλαίου του Ταμείου προελθόντων μέχρι τούδε τόκων, προς αγοράν οικήματος ή οικοπέδου και ανέγερσιν επ’ αυτού οικήματος προς εγκατάστασιν της κεντρικής υπηρεσίας του Ταμείου Παρακαταθηκών και Δανείων. Το δια τον σκοπόν τούτον διατεθησόμενον ποσόν, ως και το ποσόν των απαιτηθησομένων τυχόν δαπανών δια τας αναγκαίας επισκευάς του αγορασθησομένου οικήματος, ορίζεται δι’ αποφάσεως του Διοικητικού Συμβουλίου, αρμοδίου δια τον κανονισμόν και πάσης άλλης λεπτομερείας δια την εκτέλεσιν του παρόντος άρθρου. Άρθρ.6.-Παρισταμένης απολύτου υπηρεσιακής ανάγκης δύναται ο Υπουργός των Οικονομικών, κατόπιν αιτήσεως του Διοικητικού Συμβουλίου του Ταμείου Παρακαταθηκών και Δανείων να τίθησιν εις την διάθεσιν αυτού υπαλλήλους της αρμοδιότητος του Υπουργείου των Οικονομικών προς ανάθεσιν αυτοίς οιασδήποτε υπηρεσίας του ανωτέρω Ταμείου. Η ανωτέρω διάταξις ισχύει από 1 Ιαν. 1926. Εξαιρετικώς μέχρι τέλους του έτους 1926 δύναται να διορισθή διευθυντής του Ταμείου Παρακαταθηκών και Δανείων κατά τας διατάξεις του από 3 Απρ. 1926 Ν.Δ/τος περί οργανισμού του ταμείου τούτου ο τμηματάρχης α΄ τάξεως της γενικής διευθύνσεως δημοσίου λογιστικού, εφ’ όσον κέκτηται δίπλωμα της νομικής και ενός έτους τουλάχιστον υπηρεσίαν εν τω βαθμώ τούτω. 39.Β.α.6 Οργανικές Διατάξεις Ταμείου Παρακαταθηκών και Δανείων (Τ.Π. και Δ.) Άρθρ.7.-Τα εξ ιδιωτών μέλη του Διοικητικού Συμβουλίου δύνανται και διαρκούσης της πενταετούς θητείας ν’ αντικαθίστανται υφ’ ους όρους διορίζονται. Άρθρ.8.-Ο Νόμ. 3172 της 26 Ιουλ. 1924 περί αγοράς ή ανεγέρσεως ακινήτου προς χρήσιν του Ταμείου Παρακαταθηκών και Δανείων καταργείται.